Lav et referat af nedenstående tekst:

Tekst:
Det hele begyndte hjemme i hendes egen garage for tre år siden. Her tøffede Lotte Hall rundt i sin lille Fiat 500 til butikkerne i Hjørring og omegn, hvorefter hun tog hjem i garagen, pakkede nogle madkasser - og så kunne interesserede via Facebook lave en aftale om gratis at hente en af kasserne. - I går fik vi 100 bakker æg, som ikke fejler andet, end at de var for små til at sælge i butikkerne. Så i stedet for, at de bare blev smidt væk, hentede vi de 100 bakker, som folk så i dag kan få med hjem, siger en tydeligt stolt Lotte Hall, mens hun sammen med mange af de 34 frivillige, der i dag er tilknyttet deres lokale madspilforening, er mødt ind i lokalerne Madoasen i Østergade i Hjørring midtby. - Jeg havde simpelthen ikke plads mere hjemme i garagen, da jeg en dag tilfældigt mødte borgmesteren. Og da jeg fortalte ham om mit madspildsprojekt, skaffede han et lokale midt i gågaden i Hjørring, fortæller Lotte Hall. International Madspildsdag I dag var der Danmarks første nationale madspilsdag. I den andledning havde 27 store danske virksomheder underskrevet en aftale med fødevareminister Mogens Jensen (S) om at mindske madspil i deres virksomheder - og inden 2030 at have reduceret deres madspil med mindst 50 procent. - Vi henter omkring 200 tons madvarer rundt om, især i Nordjylland, men også i resten af Jylland og Sjælland. Forleden hentede vi 14 paller chokolade hos SAS København, fordi man ikke flyver så meget, så var de brændt inde med en masse chokolade, som nu står her i Hjørring, siger Lotte Hall. Danmarks Nationale Madspilsdag blev også markeret i Hjørring. Her havde Lotte Hall og de 34 frivillige stillet en lille bod op på gågaden midt i Hjørring, og her kunne alle komme forbi og gratis få madvarer med hjem. Så de 100 bakker æg blev hurtigt 'udsolgt'. - Alle kan få glæde af de her madkasser, vi laver af madsildsvarer, men det er klart, det er en stor sidegevinst, at der kommer mange studerende og socialt udsatte og henter madkasser hos os, mener Lotte Hall. Se hele indslaget om Lotte Halls uddeling af madkasser:

Referat:
For tre år siden fik Lotte Hall fra Hjørring nok af at se på alt det madspil, der finder sted i butikker rundt om i Hjørring. I dag henter, sorterer og pakker 34 frivillige gratis madkasser, som alle i Hjørring kan få glæde af.